

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA CESTICA**

 **Općinski načelnik**

**KLASA:370-03/17-01/3**

**URBROJ:2186/03-01/1-20**

**Cestica, 11.11.2020.**

Na temelju Odluke o uvjetima, mjerilima i postupku za utvrđivanje reda prvenstva za kupnju iz Programa društveno poticane stanogradnje na području Općine Cestica („Službeni vjesnik Varaždinske županije“ br. 63/17) godine načelnik Općine Cestica, objavljuje

# J A V N I   P O Z I Vza prikupljanje zahtjeva za kupnju iz Programa društveno poticane stanogradnje (POS)na području općine Cestica radi utvrđivanja

# rezervne liste reda prvenstva

**I.**

Predmet Javnog poziva je prikupljanje pisanih zahtjeva za kupnju kuća u nizu iz Programa POS-a na području Općine Cestica, sukladno Zakonu o društveno poticanoj stanogradnji (NN 109/01, 82/04, 76/07, 38/09, 86/12, 7/13 i 26/15, 57/18, 66/19 u daljnjem tekstu: Zakon). Odlukom o uključivanju Općine Cestica u Program društveno poticane stanogradnje za izgradnju kuća u nizu („Službeni vjesnik Varaždinske županije“ br. 63/17) Općinsko vijeće Općine Cestica pokreće provedbeni program izgradnje višestambene zgrade na području općine Cestica koja je predviđena na čkbr. 1334/3 k.o. Radovec.

Pravo na podnošenje zahtjeva za kupnju kuća u nizu iz Programa POS-a napodručju općine Cestica imaju svi građani–državljani Republike Hrvatske.

**II.**

Zahtjev za kupnju kuće u nizu podnosi se na posebnom obrascu **koji se može preuzeti u prostorijama Općine Cestica, u vremenu od 9 do 14 sati, ili sa WEB stranice Općine Cestica : www.cestica.hr**

Podnositelj zahtjeva mora uz zahtjev za kupnju stana priložiti:

1. domovnicu ili presliku osobne iskaznice – za podnositelja zahtjeva,
2. rodni list ili vjenčani list ili izvadak iz registra životnog partnerstva - za podnositelja zahtjeva i članove obiteljskog domaćinstva navedene u zahtjevu za kupnju (ne starije od 6 mjeseci od dana podnošenja zahtjeva),
3. uvjerenje o prebivalištu – za podnositelja zahtjeva i članove obiteljskog domaćinstva navedene u zahtjevu za kupnju stana, koje izdaje policijska uprava (ne starije od 30 dana od dana podnošenja zahtjeva),
4. javnobilježnički ovjerenu izjavu danu pod materijalnom i kaznenom odgovornošću kojom podnositelj zahtjeva za sebe i članove obiteljskog domaćinstva izjavljuje da on i članovi obiteljskog domaćinstva navedeni u zahtjevu za kupnju stana nemaju u vlasništvu stan ili kuću na području Republike Hrvatske, odnosno da u vlasništvu imaju neodgovarajući stan ili kuću (ne starija od 30 dana od dana podnošenja zahtjeva).

U slučaju da su podnositelj zahtjeva i/ili članovi obiteljskog domaćinstva za koje se daje ovjerena izjava da nemaju u vlasništvu stan ili kuću na području Republike Hrvatske, nasljednici imovine, trebaju još priložiti i rješenje o nasljeđivanju.

1. dokaz stambenog statusa:

ugovor o najmu stana - ovjeren ili prijavljen u poreznoj upravi (priznavati će se važeći ugovori o najmu stana koji su ovjereni kod javnog bilježnika ili prijavljeni u nadležnoj poreznoj upravi najkasnije dan prije objave Javnog poziva) ili izjava o statusu najmoprimca bez zaključenog ugovora o najmu stana, potpisana od strane podnositelja zahtjeva dana pod kaznenom odgovornošću te supotpisana od strane dva svjedoka;

ovjerena izjava o stanovanju kod člana obitelji; e-izvadak ili izvadak iz zemljišne knjige izdan od strane Zemljišno knjižnog odjela nadležnog suda kao dokaz vlasništva neodgovarajućeg stana uz obvezatno naznačenu adresu, strukturu i ukupnu površinu stana u vlasništvu - za podnositelja zahtjeva i članove obiteljskog domaćinstva i sl.,

1. izjavu o postojanju izvanbračne zajednice ili neformalnog životnog partnerstva, potpisana od strane podnositelja zahtjeva i izvanbračnog supružnika ili neformalnog životnog partnera, dana pod kaznenom odgovornošću te supotpisana od strane dva svjedoka i ovjerena od strane javnog bilježnika,
2. dokaz o školskoj spremi (svjedodžba o završenom školovanju, radna knjižica, diploma)
3. dokaz o školovanju djece - potvrda/ uvjerenje škole ili visokog učilišta,
4. rješenje nadležne službe Hrvatskog zavoda za mirovinsko osiguranje o utvrđenom stupnju invaliditeta - za podnositelja zahtjeva i/ili člana obiteljskog domaćinstva, odnosno nalaz i mišljenje nadležnog tijela o utvrđenim teškoćama u razvoju djeteta,
5. potvrdu nadležnog tijela državne uprave o vremenu sudjelovanja u Domovinskom ratu za podnositelja zahtjeva,
6. rješenje nadležnog ministarstva o utvrđenom invaliditetu za hrvatske ratne vojne invalide iz Domovinskog rata,
7. potvrdu o statusu člana obitelji poginulog, zatočenog, nestalog hrvatskog branitelja iz Domovinskog rata - za podnositelja zahtjeva.

Isprave se mogu podnijeti i kao preslike odnosno izjave bez ovjere potpisa davatelja izjave. Podnositelj zahtjeva dužan je izvornike podnijeti na uvid službenim osobama Općine Cestica najkasnije prilikom odabira stana, kao i izjave iz točaka 4.,5.,6., dostaviti s ovjerom potpisa davatelja izjave.

**III.**

Zahtjev za kupnju kuće u nizu, s traženom dokumentacijom u prilogu, predaje se poštom, u zatvorenoj omotnici ili osobno u Jedinstveni upravni odjel Općine Cestica do zaključno 31. prosinca 2020. godine na adresu:

**OPĆINA CESTICA**

**DRAVSKA 1A**

**42208 CESTICA**

“Program društveno poticane stanogradnje (POS)
na području općine Cestica radi utvrđivanja rezervne liste reda prvenstva **“**

**Uz naznaku pošiljatelja (ime, prezime i adresa)**

**IV.**

Bodovanje i uvrštavanje na Listu reda prvenstva provest će se u skladu s Odlukom o uvjetima, mjerilima i postupku za utvrđivanje reda prvenstva za kupnju kuća u nizu iz Programa društveno poticane stanogradnje na području općine Cestica.

**V.**

Prijedlog Liste reda prvenstva objavit će se na WEB stranici Općine Cestica i pismenim putem biti će poslan svim podnositeljima zahtjeva.
Podnositelj zahtjeva ima pravo prigovora na utvrđeni redoslijed na prijedlog Liste reda prvenstva i obavljeno bodovanje, odnosno neuvrštavanje na Listu reda prvenstva.

Prigovor se podnosi Povjerenstvu za utvrđivanje Liste reda prvenstva prema programu POS-au roku od 5 dana od dana dostave prijedloga Liste reda prvenstva podnositelju zahtjeva, a o osnovanosti prigovora odlučuje načelnik Općine Cestica.

**VI.**

Konačna lista reda prvenstva se objavljuje na WEB stranici Općine Cestica, te pismeno svim podnositeljima zahtjeva, po donošenju odluke o podnesenim prigovorima.

**Načelnik**

**Mirko Korotaj, v.r.**